el el el el el id el el el el el el el el el el en el el el el el el el en el el el el en en el el en en en el en el en en el el el el el el el el el el el el el el zh el el zh el el en el el en el el el
Γιώργος Λημναίος: Η αγάπη για τα ζώα, η περιπέτεια του Θεάτρου και το JORGE SALON! - Εφημερίδα Πολιτικά
Συντάκτης: Νατάσα Παπανικολάου Μοιραστείτε το:
Το θέατρο στη ζωή του!
Ο Γιώργος όμως δεν κουρεύει μόνο στη Μυτιλήνη αφού η ενασχόλησή του με το θέατρο τον έβαλε από νωρίς πίσω από την κουΐντα με αποτέλεσμα να περάσουν από τα χέρια του αρκετοί διάσημοι όπως η Μαίρη Χρονοπούλου η οποία του έδωσε ένα αυτόγραφο αλλά κι ένα αξέχαστο φιλί!
Το σλάιντ απαιτεί την χρήση JavaScript.
«Χρόνια ήμουν μέσα στα θέατρα. Κάποια στιγμή ένας σκηνοθέτης σε ένα φεστιβάλ της Σύρου με πέταξε πάνω στη σκηνή, τυχαία, γιατί ήξερα απλά τα λόγια ενός ηθοποιού που δεν ήρθε! Ε από τότε δεν ξανακατέβηκα! Στην Αθήνα είμαι στην ομάδα του Κοραή Δαμάτη  κι εδώ έχω συνεργαστεί με όλες σχεδόν τις θεατρικές ομάδες του νησιού με τελευταία αυτή του Παναγιώτη Σταθόπουλου στην Commedia Del Arte που είναι κι από τις αγαπημένες μου συνεργασίες. Οι «Όρνιθες» είναι ό,τι καλύτερο έχω κάνει!
Η λατρεία του σινεμά!
“Τώρα πήγα στην Αθήνα για τα γυρίσματα του Jack Ryan του NETFLIX ενώ πριν από μία εβδομάδα βρέθηκα σε μια Καναδέζικη παραγωγή του Cronenberg όπου κάνω ένα πέρασμα στον φακό υποδυόμενος έναν φωτογράφο στο “Crimes of the future». Ο Γιώργος Λημναίος εμφανίζεται επίσης στη «Ρόζα της Σμύρνης», στο «Η Ζωή εν Τάφω», και στο “Army baby”, είναι σε πρακτορείο βοηθητικών ηθοποιών στην Αθήνα και έτσι τον καλούν συχνά -πυκνά καθώς πέρα από το φυζίκ του έχει και το ταλέντο να μεταμορφώνεται! “Είναι πολύ σημαντική εμπειρία αυτή για έναν ηθοποιό. Έστω κι ένα πέρασμα να κάνεις σου δίνει κάτι!”
Ένα αυτόγραφο κι ένα φιλί!
«Κάποια στιγμή χτένισα τη Μαίρη Χρονοπούλου και την χτένισα πολλές μέρες που ήταν εδώ και την ευχαριστώ πολύ γι αυτό. Από εκεί πέρα όταν γινόταν το Λεσβιακό καλοκαίρι χτένιζα όλους τους καλλιτέχνες, τις τραγουδίστριες, την Ελένη Βιτάλη, ηθοποιούς, τη Μαριάννα Τουμασσάτου, την Ελένη Μενεγάκη και άλλους πολλούς. Ένα σκηνικό δεν θα ξεχάσω με τη Μαίρη Χρονόπουλου το 1996, η οποία για να με ευχαριστήσει επειδή την κατέβασα ως το ξενοδοχείο της στην προκυμαία πέρα από αυτόγραφο, μου έδωσε ένα φιλί στο στόμα μπροστά σε όλον τον κόσμο! Έχω χτενίσει σε κότερα (όχι σε ελικόπτερα ακόμα) , έχω χτενίσει τη Ζωή Λάσκαρη, την Άννα Βίσση, την αξέχαστη Τασσώ Καββαδία, τον Νίκο Γαλανό, τον Τάκη, τον Πασχάλη, (δεν τον έχω βάψει όμως βάφεται αλλού!). Επίσης έχω χτενίσει πολλές φορές κι έχω όμορφες αναμνήσεις από το International Eressos Women’s Festival
«Η νεολαία περνάει καλά μαζί μου και εγώ με τη νεολαία. Δεν μπορώ αυτό το «κουμπάρα» στυλ, αν και το κάνω μόνο για τις καλές μου πελάτισσες αλλά εμένα μου αρέσει το πιο ανάλαφρο μαλλί, το πιο νεανικό. Δεν είμαι της μπούκλας, δεν είμαι του άσπρου- γκρι ανταύγειες «Ολυμπιακή Αεροπορία 1997» μ αρέσουν τα ροζ τα μωβ, τα παλ, οι ανέμελοι κότσοι». Και τα άλλα τα κάνω αλλά δεν μου αρέσουν. Μπορεί εδώ ο χώρος να έχει αντίκες όμως δεν συμβαίνει το ίδιο και με τα μαλλιά!”
Οι γάτες είναι η μεγάλη μου αδυναμία. Έχω έναν δικό μου χώρο όπου έχω μαζέψει αδέσποτα από τον δρόμο, έχω γύρω στα σαράντα, αυτή τη στιγμή. Όλον τον υπόλοιπο χρόνο μου τον ξοδεύω στο να φροντίζω τα ζώα μου. Δεν είναι δυνατόν αυτό που γίνεται που βρίσκουμε συνέχεια γατάκια πεταμένα στους κάδους εδώ στη Λέσβο. Αν θα έκανα κάτι άλλο στη ζωή μου θα ήταν κάτι που θα είχε σχέση με τα ζώα.
«Μαύρα» κεραμικά της Αγιάσου, καθρέφτες, μπιμπελό, έπιπλα αντίκες, ένα πιάνο, λάμπες παλιές και αμέτρητοι κυρίως ναΐφ πίνακες ζωγραφικής δεσπόζουν στον χώρο του Γιώργου “Salon Jorge” που μοιάζει με ένα μικρό μουσείο Cabinet de curiosites!
Το σλάιντ απαιτεί την χρήση JavaScript.
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Κλικ για κοινοποίηση στο Pocket(Ανοίγει σε νέο παράθυρο)
Ο τρόμος του “Ενοικιάζεται”. Αισχροκέρδεια στη Μυτιλήνη και αλλού
20 χρόνια παρουσίας για το Διεθνές Γυναικείο Φεστιβάλ Ερεσσού!
Νατάσα Παπανικολάου Όλες οι δημοσιεύσεις
Η Νατάσα Παπανικολάου είναι δημοσιογράφος και μέλος της ΕΣΗΕΑ. Από τον Σεπτέμβριο του 1999 έως τον Σεπτέμβριο του 2015 εργάστηκε ως συντάκτρια της εφημερίδας «Έθνος» και «Έθνος της Κυριακής». Από τον Οκτώβριο του 2015 συνεργάζεται με την εφημέριδα Πολιτικά Λέσβου.